Qirat Of Hafs Was First Published By Ottomon Empire
قراءت عامہ جسے قراءت حفص بھی کہتے ہیں، ہمیشہ سے رائج ہی تھی۔ سلطنت عثمانیہ میں اسے ہی اٹھا کر سرکاری درجہ دیا گیا ہوگا۔ انھیں اسے خود سے نافذ کرنے کی ضرورت نہیں پڑی۔ قاہرہ ایڈیشن قراءت حفص یا قراءت عامہ کو جامعہ ازہر کی طرف سے اس کے اہتمام میں چھاپا گیا نسخہ ہے۔
سلطنت عثمانیہ نے کہیں یہ دعوی نہیں کیا کہ اس نے کوئی نئی قراءت ایجاد کر کے چھاپی ہے یا قراءت عامہ سے ہٹ کر کوئی قراءت چھاپی ہے۔ قاہرہ ایڈیشن نے بس یہ کیا کہ کتابت کی اغلاط سے محفوظ ایک نسخہ شائع کیا جائے۔ جیسے ہمارے ہاں تاج کمپنی نے یہ کام اعلی پیمانے پر کیا۔
قراءت عامہ کو کسی ایک شخص یا چند شخصیات نے رائج نہیں کیا۔ یہ آپ کو ہر جگہ رائج ملتی ہے۔ یہی اس کا ثبوت ہے کہ یہ ہمیشہ سے ہر جگہ پڑھی جا رہی تھی۔ اسی لیے بغیر کسی حکومت کی کاوش کے، سب لوگوں میں دنیا کے ہر خطے میں یکساں طور پر رائج ہے اور رائج چلی آ رہی ہے۔ جہاں جہاں اس سے مختلف قراءت رائج ہوئی اس کا نام قراءت عامہ نہیں ہے۔ بعض لوگوں نے کسی موقع پر اس قراءت عامہ کو قراءت حفص بھی کہہ دیا۔ حالانکہ تاریخ میں واضح ہے کہ حفص قراءت عامہ سے ہٹ کر کوئی قراءت نہیں پڑھاتے تھے۔ خلاصہ یہ ہے کہ قرآء عامہ کا نام کچھ بھی رکھ دیں، اس کا اس وقت پوری دنیا میں یکسان طور پر رائج ہونا ہی اس کا ثبوت ہے کہ یہی ہمیشہ سے رائج رہی ہے۔ مکمل تفصیل کے لیے غامدی صاحب کی ویڈیو سیریز 23 اعتراضات میں قراءت پر ان بیان سن لیجیے۔ https://www.youtube.com/watch?v=kH0snNBHlg8&list=PLvDnnnkYLWQcYPicXKDaoIBCK24frL4N8&index=93&t=7s